настоящото споразумение, и произтичащото от това отражение върху премахването на оставащите пречки пред трансграничното предоставяне на услуги между страните.
 Раздел 4
 Временно присъствие на физически лица със стопанска цел
 Член 97
 Приложно поле
 Настоящият раздел се прилага спрямо мерките, приети от страните във връзка с влизането и временното пребиваване (24) на тяхна територия на категории физически лица, предоставящи услугите, определени в член 86, параграфи 17—21 към настоящото споразумение.
 Член 98
 Ключов персонал
 1. Юридическо лице от ЕС като страна или юридическо лице от Украйна има право да наема или да разпорежда наемането от някое от дъщерните си дружества, клонове и представителства, установени на територията съответно на Украйна или на ЕС като страна, в съответствие с действащото законодателство в държавата на установяване, на служители, които са граждани съответно на държавите — членки на Европейския съюз, и на Украйна, при условие че тези служители са ключов персонал съгласно член 86 към настоящото споразумение и са наети единствено от такива юридически лица, дъщерни дружества, клонове и представителства. Разрешителните за пребиваване и работа на такива служители обхващат само периода на тази заетост. Временното влизане и пребиваване на такива служители е за срок до три години.
 2. Влизането и временното присъствие на територията на ЕС като по страна или на Украйна на физически лица съответно от Украйна и ЕС като страна се разрешава, когато тези физически лица са представители на юридически лица и са лица на посещение със стопанска цел по смисъла на член 86, параграф 17, буква а) към настоящото споразумение. Независимо от параграф 1 от настоящия член, влизането и временното пребиваване на лица на посещение със стопанска цел е с продължителност не повече от 90 дни в рамките на всеки период от 12 месеца.
 Член 99
 Дипломирани стажанти
 Юридическо лице на ЕС като страна или юридическо лице на Украйна има право да наема или да разпорежда наемането от някое от дъщерните си дружества, клонове и представителства, установени на територията съответно на Украйна или на ЕС като страна, в съответствие с действащото законодателство в държавата на установяване, на дипломирани стажанти, които са граждани съответно на държавите — членки на Европейския съюз, и на Украйна, при условие че те са наети само от тези юридически лица, дъщерни дружества, клонове и представителства. Временното влизане и пребиваване на дипломирани стажанти е за период до една година.
 Член 100
 Търговци на бизнес услуги
 Всяка страна позволява влизането и временното пребиваване на търговци на бизнес услугиза предприятия за период не по-дълъг от 90 дни в рамките на всеки период от 12 месеца.
 Член 101
 Доставчици на услуги по договор
 1. Страните потвърждават своите съответни задължения, произтичащи от ангажиментите им съгласно Общото споразумение по търговията с услуги от 1994 г. (наричано по-нататък „ГАТС“) по отношение на влизането и временното пребиваване на доставчици на услуги по договор.
 2. За всеки сектор, изброен по-долу, всяка страна разрешава предоставянето на услуги на своя територия от доставчици на услуги по договор от другата страна, при условията, посочени в параграф 3 от настоящия член и в приложения XVI-В и XVI-Е към настоящото споразумение относно резервите